
Szerbia útja az Európai Unió felé: A bővítés jogi aspektusai.

Kulcsszavak: Európai Unió;bővítés;Szerbia
Dolgozatomban Szerbia Európai Unióhoz való csatlakozási folyamatát vizsgáltam.
Munkám során elsősorban az uniós dokumentumokra, így a Bizottság éves
jelentéseire, különböző tudományos folyóiratokra, valamint az Európai Unió Nyugat-
Balkánnal kapcsolatos bővítési politikájára támaszkodtam. Célom az volt, hogy
megvizsgáljam, melyek a csatlakozás folyamatában a kifejezetten Szerbiával szemben
támasztott elvárások, továbbá az, hogy mindezek ismeretében javaslatokat tegyek a
csatlakozási folyamat fejlesztésére.
Dolgozatomban megállapítottam, hogy bár az Unió az utóbbi években a nyugat-
balkáni országok csoportos felvételét helyezte kilátásba, Szerbiának elsőként kell
tagállammá válnia. Ezt bizonyítják az országjelentésekben foglalt, Szerbia által
mindezidáig elért eredmények is. Szerbia csatlakozása véleményem szerint amiatt is
fontos lenne, hogy a többi tagjelölt számára kialakítson egy stabil és egyértelmű
integrációs módszert, amelyben kitüntetett szerep jut a jogállamiság vizsgálatának,
mivel ez tekinthető az összes követelmény alapjának.



